ΣΤΑΔΙΟ "ΕΜΙΡΕΪΤΣ" - ΑΡΣΕΝΑΛ
Όταν κάνεις αυτό που κάνεις επειδή το αγαπάς,
λέγεται πάθος.
Μόνο πάθος. Αποφασιστικότητα και πάθος. Δείξτε στον κόσμο πόσο πολύ νοιάζεστε.
Βγείτε μπροστά στο γήπεδο και επιτεθείτε.
Παίξτε με θάρρος και πίστη, και κερδίστε το παιχνίδι.
Ποδοσφαιρικός Σύλλογος Άρσεναλ...
στην καρδιά του βόρειου Λονδίνου.
Μια από τις μεγαλύτερες ποδοσφαιρικές ομάδες στον κόσμο.
Τιερί Ανρί!
Υπέροχο γκολ!
Μια ιστορία γεμάτη στιλ.
Πιρές. Έξοχο!
Και εντυπωσιακές επιτυχίες.
Ήταν πρωταθλητές.
Αήττητοι.
Μια ολόκληρη σεζόν της Πρέμιερ Λιγκ, χωρίς ήττα.
Τελευταία, όμως, τα πράγματα δεν πάνε τόσο καλά.
Για πρώτη φορά μετά από 20 και πλέον χρόνια,
αυτός ο μεγάλος σύλλογος δεν θα αγωνιστεί στην Ευρώπη.
Οι οπαδοί ήταν αναστατωμένοι.
Πάντα παίζαμε στο Τσάμπιονς Λιγκ.
Συνεχώς, χωρίς διακοπή.
Και τώρα δεν βγαίνουμε καν στο Γιουρόπα.
ΠΡΟΠΟΝΗΤΙΚΟ ΚΕΝΤΡΟ
Έχει τον νεότερο προπονητή στην Πρέμιερ Λιγκ.
Ως προπονητής, θα δεχτείς πίεση, θα αμφισβητηθείς,
αλλά είμαι έτοιμος να παλέψω.
Και το νεότερο ρόστερ.
Για πρώτη φορά στην ιστορία της,
η Άρσεναλ επέτρεψε κάμερες στα παρασκήνια.
ΠΑΙΞΤΕ ΓΙΑ ΤΗ ΦΑΝΕΛΑ
Ελάτε τώρα.
Δεν μιλάω συχνά, αλλά όταν το κάνω μιλάω από καρδιάς.
Σε μια σεζόν που θα αποδειχθεί κομβική για τον σύλλογο.
Βιώνοντας δραματικές στιγμές μέσα...
Κόκκινη κάρτα.
...κι έξω από το γήπεδο.
Όταν χάνω μια μονομαχία, χαλιέμαι!
Γιατί έτσι πρέπει, γαμώτο!
Αποφασίσαμε, ως ομάδα, ότι δεν είναι πια αρχηγός μας.
Με ένα ερώτημα να αιωρείται πάνω από την ομάδα.
Είναι ο Μίκελ Αρτέτα αυτός που θα οδηγήσει την Άρσεναλ ξανά στις επιτυχίες;
Αντιμετωπίζουμε μια πρόκληση.
Μια ωραία πρόκληση. Πάμε να τα δώσουμε όλα.
ΟΛΑ Ή ΤΙΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
Είναι μια νέα αρχή για την Άρσεναλ.
ΑΝΡΙ
Με την έναρξη της νέας σεζόν, επιστρέφουν και οι οπαδοί στο γήπεδο.
9 ΑΥΓΟΥΣΤΟΥ 2021
Στο Κόουλνι, το προπονητικό της ομάδας,
αρχίζουν οι προετοιμασίες.
Σέντρικ! Ο Σάμπι πάρκαρε στη θέση σου.
Εγώ τι σου φταίω;
Όλος στα χρυσά!
Για δες!
Είσαι ολόχρυσος!
Σωστό γκόλντεν μπόι!
Η Άρσεναλ διαθέτει αρκετά γνωστά αστέρια.
Τι;
Όπως ο αρχηγός, Πιερ-Έμερικ Ομπάμεγιανγκ.
Κυρίως, όμως, η ομάδα αποτελείται από παίκτες κάτω των 25 ετών.
Βασικά, η Άρσεναλ έχει το νεότερο ρόστερ στην Πρέμιερ Λιγκ.
Ένας από τους πιο συναρπαστικούς νέους παίκτες της...
είναι ο 19χρονος Μπουκάγιο Σάκα.
Από τη στιγμή που με εντόπισε η Άρσεναλ, η επιλογή ήταν δεδομένη.
Θυμάμαι τους σκάουτ να πλησιάζουν τους γονείς μου και να τους δίνουν
μια κάρτα με το σήμα της Άρσεναλ.
Μπήκα στο αμάξι και μου την έδειξε ο πατέρας μου.
Νομίζω ότι την πήρα και την είχα μαζί μου για κάμποσες μέρες.
Όταν είσαι παιδί, παίζεις για το κέφι σου. Μετά,
όταν σε καλούν ομάδες που έβλεπες στην τηλεόραση,
είναι ξεχωριστό. Ήμουν ενθουσιασμένος και ήθελα να αρχίσω αμέσως.
Ο Μπουκάγιο έπαιξε με την Εθνική Αγγλίας στον τελικό του Ευρωπαϊκού Πρωταθλήματος.
Επιλέχθηκε να χτυπήσει το τελευταίο πέναλτι.
Σειρά έχει ο Μπουκάγιο Σάκα...
ΙΤΑΛΙΑ - ΑΓΓΛΙΑ 3-2
11 ΙΟΥΛΙΟΥ 2021
H μεγαλύτερη στιγμή του αγγλικού ποδοσφαίρου εδώ και πάνω από 50 χρόνια.
Σε παρακαλώ. Σάκα, πιστεύω σ' εσένα. Έπαιξες τόσο καλά στη διοργάνωση.
Έλα, ρε φίλε.
Ο 19χρονος πρέπει να ευστοχήσει.
Απέκρουσε! Ο Ντοναρούμα αποκρούει.
Η Αγγλία χάνει τρία διαδοχικά πέναλτι.
Ο άτυχος Μπουκάγιο Σάκα χάνει το κρισιμότερο.
Μετά την αστοχία του, ο Μπουκάγιο δέχθηκε ένα κύμα ρατσιστικών σχολίων.
Η απόδοσή του στη διοργάνωση κι ο τρόπος που χειρίστηκε το φως των προβολέων
τον έκαναν ευρύτατα γνωστό.
Αν είναι δυνατόν.
Εφόσον δηλώνεις πρόθυμος να εκτελέσεις πέναλτι,
για μένα είσαι ήρωας. Προφανώς, αν σκοράρεις, ακόμα καλύτερα.
ΤΙΕΡΙ ΑΝΡΙ - ΡΕΚΟΡΝΤΜΑΝ ΣΚΟΡΕΡ ΤΗΣ ΑΡΣΕΝΑΛ
Μην παρεξηγηθώ.
Για μένα, πάντως, αυτά που κάνει τώρα και η ταπεινότητα που δείχνει
είναι υπέροχα, διότι προέρχεται από τις ακαδημίες
και είναι Άρσεναλ μέχρι το κόκκαλο.
Ο κόσμος δεν συνειδητοποιεί την πίεση να είσαι αυτός ο ένας που θα πετύχει.
Κι όταν μπαίνεις στο γήπεδο, πρέπει αυτό να το δείχνεις.
Αλλά ο κόσμος δεν νοιάζεται πώς νιώθεις ως άνθρωπος.
Τότε είναι που αρχίζουν τα δύσκολα.
Νομίζω ότι παλιότερα μπορούσα να κάνω κάποια απλά πράγματα.
Τώρα πια, είναι αδύνατον.
-Το πιάτο καίει. -Εντάξει. Ευχαριστώ.
Έγινε. Τέλεια. Ευχαριστώ.
Στο σπίτι, όταν φτιάχνω εγώ το αβγό μου, το ψήνω καλά.
Αφού δεν μαγειρεύεις.
Τι θες να πεις, δεν μαγειρεύω;
Τι σου είπα ότι έκανα χθες;
Είπε ότι πήγε στο σούπερ μάρκετ για να πάρει ένα έτοιμο γεύμα.
Έτσι είπε...
Αδερφέ, να πεθάνω αν λέω ψέματα.
Όλο το προσωπικό με περίμενε απ' έξω.
Έλα τώρα!
Μπήκα μέσα και ναι, πρέπει να με αναγνώρισαν.
Είχες κατεβάσει την κουκούλα;
Αδερφέ, τη φορούσα. Κι είχα και τη μάσκα ως εδώ.
Και πάλι σε αναγνώρισαν;
Όταν πήγα να φύγω...
Όλοι ήταν...
Οχτώ άτομα περίμεναν ακριβώς απ' έξω...
Τι έκαναν; Χειροκροτούσαν;
Όχι, μόλις βγήκα έξω, άρχισαν τα...
"Να βγάλουμε μια φωτογραφία;"
Δεν υπάρχει αυτό.
Αδερφέ, και αυτά έγιναν με κουκούλα και μάσκα.
Δεν ξέρω τι άλλο να κάνω, ρε συ.
Δύσκολη κατάσταση.
Ως παιδί, αυτά δεν τα σκέφτεσαι.
Σκεφτόμουν μόνο το παιχνίδι.
Δεν είχα ιδέα για ό,τι συμβαίνει εκτός γηπέδου.
Τους δημοσιογράφους και τα σχετικά.
Αλλά, βέβαια, δεν θα άλλαζα κάτι,
γιατί ζω αυτό που πάντα ονειρευόμουν.
Αυτή η νεαρή ομάδα έχει στο τιμόνι τον νεότερο προπονητή της λίγκας.
Τον 39χρονο, πρώην παίκτη της Άρσεναλ, Μίκελ Αρτέτα.
-Καλημέρα, Κέλι. -Καλημέρα, Μίκελ.
Ο Αρτέτα βρίσκεται υπό πίεση.
Από την αρχή της θητείας του, η Άρσεναλ δείχνει αστάθεια.
Φέτος, αυτό πρέπει να αλλάξει.
ΜΙΚΕΛ ΑΡΤΕΤΑ - ΠΡΟΠΟΝΗΤΗΣ
Οι προσδοκίες είναι να κερδίζουμε κάθε αγώνα.
Ναι, θέλουμε να βγούμε στην Ευρώπη, και ναι, θέλουμε να κερδίσουμε τρόπαια.
Είσαι ο εξτρέμ μας, άρα πασάρεις εδώ. Πού είναι ο σέντερ μπακ;
-Εκεί. -Έγινε;
Βασικός μου στόχος είναι οι οπαδοί να ανακτήσουν την πίστη τους στην ομάδα,
την οποία έχουν λιγάκι χάσει τα τελευταία χρόνια.
Με το ποδόσφαιρο δημιουργείς θετικά συναισθήματα στους ανθρώπους.
Αν το καταφέρουμε, τότε ευελπιστούμε να συμβούν ωραία πράγματα.
Τρία! Δύο!
Εγώ είχα στο μυαλό μου να κάνεις ένα μικρό καλωσόρισμα.
"Γεια σας, χαίρομαι που σας ξαναβλέπω, ξεκινάμε και πάλι".
Στα ΜΜΕ, αιωρούνται αμφιβολίες για τις προπονητικές ικανότητες του Μίκελ.
Καλημέρα σας.
Καλημέρα. Χαίρομαι που σας ξαναβλέπω στο ξεκίνημα της νέας χρονιάς.
Είναι η τρίτη σας χρονιά, σωστά; Δύο χρονιές στην όγδοη θέση.
Αισθάνεστε ότι έφτασε η ώρα να εκπληρώσετε τις προσδοκίες;
Σκοπός μας είναι να παρουσιάζουμε τον καλύτερο εαυτό μας, σε σταθερή βάση.
Αυτό θα μας βοηθήσει να κερδίζουμε αγώνες.
Αυτό θέλω από την ομάδα.
Την Παρασκευή θέλουμε νίκη με την Μπρέντφορντ.
Τις τελευταίες βδομάδες έχουμε δουλέψει σκληρά,
για να προετοιμαστούμε όσο γίνεται καλύτερα.
Θα θέλετε να δείτε το αποτέλεσμα, έτοιμοι λοιπόν για την πρεμιέρα.
-Ευχαριστώ πολύ, Μίκελ. -Εγώ ευχαριστώ.
ΜΠΡΕΝΤΦΟΡΝΤ - ΑΡΣΕΝΑΛ
ΣΤΑΔΙΟ "ΚΟΜΙΟΥΝΙΤΙ" - 13 ΑΥΓΟΥΣΤΟΥ 2021
Η Άρσεναλ κάνει πρεμιέρα απέναντι στη νεοφώτιστη Μπρέντφορντ.
Ένας αγώνας στον οποίο είναι το φαβορί,
ωστόσο ο COVID έχει επηρεάσει την προετοιμασία της.
Μάλιστα, η κατάσταση επιδεινώθηκε κι άλλο.
Αν δεν έχετε ενημερωθεί ήδη,
τόσο ο Πιερ-Έμερικ Ομπάμεγιανγκ όσο και ο Αλέξ Λακαζέτ
δεν θα αγωνιστούν απόψε λόγω ασθένειας.
Βεβαίως, η στήριξη προς το κίνημα "Οι Ζωές των Μαύρων Μετράνε"
θα συνεχιστεί και τη φετινή σεζόν.
Είναι καλό που βλέπουμε τον νεαρό Μπουκάγιο Σάκα στον πάγκο.
Ο αγώνας αρχίζει!
Η Άρσεναλ ξεκινάει καλά και κυριαρχεί στο γήπεδο.
Στο εικοστό λεπτό, όμως...
η Μπρέντφορντ σκοράρει.
ΜΠΡΕΝΤΦΟΡΝΤ - ΑΡΣΕΝΑΛ 1-0 ΚΑΝΟΣ 22'
Η Άρσεναλ παλεύει το ματς.
Στο 60', ο Μίκελ βάζει τον νεαρό Μπουκάγιο Σάκα.
Όχι μόνο οι οπαδοί της Άρσεναλ,
αλλά και εκείνοι της Μπρέντφορντ
ΟΠΑΔΟΙ ΤΩΝ ΜΕΛΙΣΣΩΝ ΚΑΤΑ ΤΟΥ ΡΑΤΣΙΣΜΟΥ
επευφημούν τον Μπουκάγιο Σάκα, μετά το χαμένο πέναλτι.
Όμως, η μοίρα της Άρσεναλ δεν αλλάζει.
Ο Σάκα από αριστερά,
περνάει την μπάλα προς τον άξονα. Συρτό σουτ από τον Γκράνιτ Τζάκα...
Φεύγει άουτ από το κάθετο δοκάρι.
Μακρινό πλάγιο από τον Σόρενσεν
αφήνεται να αναπηδήσει μέσα στη μεγάλη περιοχή, και γκολ!
ΜΠΡΕΝΤΦΟΡΝΤ - ΑΡΣΕΝΑΛ 2-0 ΝΟΡΓΚΑΑΡΝΤ 73'
Δεύτερο γκολ για την Μπρέντφορντ!
Η ελπίδα του Μίκελ να προσφέρει στους οπαδούς
μια θετική αρχή στη νέα σεζόν τελειώνει εδώ.
Οι οπαδοί της Άρσεναλ αποχωρούν, ενώ τους αποχαιρετούν ειρωνικά.
Μια ήττα από την Μπρέντφορντ δεν μπορεί να γίνει αποδεκτή από τους οπαδούς.
Υπάρχει αντίκτυπος.
Ντροπή, που να πάρει.
Είμαστε στον πάτο της βαθμολογίας.
Τα κατάφερε!
Νίκησε την Άρσεναλ 2-0.
Τώρα θα υπάρξει πίεση.
Δεν υπάρχουν δικαιολογίες.
Δείτε τα επόμενα παιχνίδια. Τσέλσι, Μάντσεστερ Σίτι.
Γι' αυτό, λοιπόν, θεωρώ
ότι ο Μίκελ Αρτέτα είναι υπό πίεση.
Καλώς ή κακώς, έτσι είναι.
Καλημέρα.
Για έναν προπονητή, η πίεση είναι κάτι αναμενόμενο.
Όπως και η αμφισβήτηση. Οφείλεις να αντιμετωπίζεις τα προβλήματα.
Είναι μέρος της δουλειάς, κι εγώ θέλω όντως να παλέψω για την ομάδα.
Για τους παίκτες, για τους οπαδούς μας.
Νιώθουν το ίδιο και μπορούμε να πετύχουμε μαζί.
Έξω ο Κρόνκι, είπαμε έξω ο Κρόνκι!
ΓΑΜΩ ΤΗ "ΔΙΑΔΙΚΑΣΙΑ".
Οι σχέσεις ανάμεσα στους οπαδούς και την ομάδα
έφτασαν σε νέο ναδίρ τον Απρίλιο του 2021.
Οι οπαδοί αντιτέθηκαν στον σύλλογο,
επειδή συμφώνησε να ενταχθεί στην προταθείσα Ευρωπαϊκή Σούπερ Λίγκα.
Το μεγαλύτερο μέρος της οργής κατευθύνθηκε προς τους ιδιοκτήτες,
την οικογένεια Κρόνκι.
Πώς μπορεί ένας σύλλογος να έχει ιδιοκτήτη που δεν νοιάζεται; Ακατανόητο.
Γιατί μας παίρνουν και μας πάνε στη Σούπερ Λίγκα; Έλα τώρα!
Ο Σταν Κρόνκι ίδρυσε την Kroenke Sports and Entertainment.
Είναι η μεγαλύτερη ιδιωτική αθλητική αυτοκρατορία του κόσμου.
Η χρηματιστηριακή αξία της κυμαίνεται στα δέκα δισ. δολάρια.
Όμως, στην Άρσεναλ,
μεταξύ των τεσσάρων διευθυντών είναι ο γιος του Σταν, Τζος.
Ποια είναι η μεγαλύτερη πρόκληση στη διοίκηση ποδοσφαιρικής ομάδας;
ΤΖΟΣ ΚΡΟΝΚΙ - ΔΙΕΥΘΥΝΤΗΣ
Από πού να αρχίσω;
Στην ουσία, η οικογένειά μου πήρε τον έλεγχο του συλλόγου μόλις το 2018.
Θα υπάρξει μια μεταβατική περίοδος,
όπου δεν θα γίνονται όλα σωστά με την πρώτη.
Θα υπάρξουν αναταράξεις, και πρέπει να είσαι αρκετά δυνατός για να αντέξεις.
Έξω ο Κρόνκι, είπαμε έξω ο Κρόνκι!
ΕΞΩ Ο ΚΡΟΝΚΙ
Περάσαμε μια πολύ δύσκολη περίοδο.
Ήξερα ότι είχαμε στενοχωρήσει πολύ κόσμο, κι αυτό μας πονάει.
Έχουμε πολύ δρόμο μπροστά μας γα να ξανακερδίσουμε την εμπιστοσύνη,
αλλά στο παρασκήνιο γίνεται ήδη προσπάθεια.
Ο Τζος έχει έρθει στο Λονδίνο, για να δει τον τεχνικό διευθυντή Εντού Γκασπάρ
και τον διευθύνοντα σύμβουλο Βινάι Βενκατέσαμ.
Από κοινού με το διοικητικό συμβούλιο,
ο Τζος έχει εγκρίνει ένα σχέδιο βελτίωσης του ρόστερ της πρώτης ομάδας.
Έχουμε ακόμη, φυσικά, όπως θα δείτε εδώ,
πολλές εκκρεμότητες.
Κι όπου βλέπετε μια κατάσταση όπως αυτή εδώ...
Θέλω, μέχρι το τέλος της μεταγραφικής περιόδου,
να κάνω μια εκκαθάριση και να φέρω μια νέα ισορροπία στη θέση.
Όπως βλέπετε, έχουμε φέρει ήδη τον Μάρτιν,
σε μια θέση πολύ σημαντική,
διότι πριν είχαμε σ' αυτήν μόνο τον Σμιθ Ρόου,
ενώ τώρα έχουμε δύο δεκάρια. Ο Μάρτιν μάς προσφέρει πολλή ευελιξία.
Έχουμε πετύχει αυτό που θέλαμε όσον αφορά το ηλικιακό προφίλ.
Αν δείτε τους παίκτες που έχουμε φέρει, είναι όλοι 21, 22, 23, 24 ετών.
Ο Τζος και το ΔΣ της Άρσεναλ ενέκριναν 30 εκατ. λίρες για τη μεταγραφή
του παιδιού-θαύματος από τη Νορβηγία, Μάρτιν Έντεγκααρντ.
-Είσαι χαρούμενος; -Ναι, αδερφέ. Εννοείται.
Χαίρεσαι που γύρισες;
Άκουσα τι μισθό θα έχεις, και σκέφτηκα "κάτσε καλά".
Έχουν επίσης κλείσει συμφωνίες για αρκετούς άλλους νέους παίκτες.
Τον 21χρονο Άλμπερτ Σάμπι Λοκόνγκα, με 15 εκατομμύρια λίρες.
Τον 21χρονο Νούνο Ταβάρες, με 7 εκατομμύρια λίρες.
Αλλά η πιο ακριβή νέα μεταγραφή είναι του 23χρονου Μπεν Γουάιτ,
ο οποίος κόστισε 50 εκατ. λίρες.
Είναι κάτι παιδάκια που μου τη λένε άσχημα.
-Με κράζουν ανελέητα. -Σοβαρά;
"Πενήντα εκατομμύρια; Αφού είσαι παλτό".
Η Άρσεναλ έχει ξοδέψει τα πιο πολλά απ' όλους στη θερινή μεταγραφική περίοδο,
όμως αναζητά κι άλλους παίκτες.
Το ευρύτερο σχέδιο λογικά θα γίνει πιο σαφές
μετά τη μεταγραφική περίοδο.
Ακόμα είσαι γρήγορος. Να σε βάλουμε να παίξεις.
Δεν πιάνομαι.
Νομίζω ότι είναι φανερό ότι αναζητάμε νεαρούς ταλαντούχους παίκτες
που να εξελιχθούν μαζί με την ομάδα.
-Τι γίνεσαι; Καλά; -Ναι, Τζος, καλά είμαι.
Είχαμε δύσκολη εβδομάδα.
Ναι.
Μετά την πρώτη ήττα στην Πρέμιερ Λιγκ, ξέρεις τι σε περιμένει.
Το τσουνάμι έρχεται από την πρώτη αγωνιστική.
Σκοτεινιάζει ο ουρανός.
-Γεια σας. -Τι γίνεσαι;
-Καλά, εσείς; -Μια χαρά.
Αυτά που σου έγραψα στο μήνυμα τα εννοώ.
Ξέχνα ό,τι έγινε, γιατί έχεις λαμπρό μέλλον, φίλε μου. Θα το απολαύσεις.
Τον χειροκροτούν σε κάθε στάδιο.
Μετά από 18 μήνες απουσίας από το στάδιο "Έμιρεϊτς",
οι οπαδοί επιστρέφουν.
Ακολουθεί ένα δύσκολο παιχνίδι με την κάτοχο του Τσάμπιονς Λιγκ, Τσέλσι.
Τώρα παίζετε με την Τσέλσι, μετά με τη Μάντσεστερ Σίτι.
Δεν δείχνει και η πιο εύκολη αρχή στη σεζόν.
Ξέρω ότι κάποιοι έχουν την πρόθεση να μας κράξουν, να μας κριτικάρουν.
Εμείς δεν δίνουμε σημασία σ' αυτά.
Σε ποιους αναφέρεστε; Παλαίμαχους της ομάδας;
Κι ο Πρόεδρος της Ρουάντα σάς άσκησε κριτική την περασμένη βδομάδα.
"Η Άρσεναλ να μη συμβιβαστεί με τη μετριότητα".
Η Άρσεναλ ξόδεψε περισσότερα από άλλους συλλόγους...
Είναι αυτή η μεγαλύτερη δοκιμασία από τότε που αναλάβατε;
Δεν νιώθουν πίεση οι παίκτες; Εσείς;
Αν δεν νιώθεις πίεση στο ποδόσφαιρο, γενικά στον πρωταθλητισμό,
λάθος επάγγελμα διάλεξες.
-Ευχαριστούμε. -Ευχαριστώ.
Μπράβο. Σταράτα τα είπες.
-Έκαναν σκληρές ερωτήσεις. -Ναι.
Ίσως είδες ότι κάπως διέρρευσε το θέμα Ράμσντεϊλ.
Ειδήσεις, από το Talk Sport.
Η Άρσεναλ ανακοίνωσε τη μεταγραφή του τερματοφύλακα Άαρον Ράμσντεϊλ,
με πολυετές συμβόλαιο, από τη Σέφιλντ Γιουνάιτεντ.
Έπειτα από διαπραγματεύσεις εβδομάδων,
η Άρσεναλ έκλεισε συμφωνία 30 εκατ. λιρών για τον 23χρονο Άγγλο τερματοφύλακα,
Άαρον Ράμσντεϊλ.
Καλημέρα.
-Μόνος σου είσαι; Ωραία. -Ναι.
Μένουν μόνο τα ιατρικά τεστ με τον γιατρό του συλλόγου, Γκάρι Ο'Ντρίσκολ.
Κάθισε.
-Τα συγχαρητήριά μου. -Ευχαριστώ πολύ.
-Σου πήρε κάμποσο χρόνο. -Πράγματι.
Είμαστε ενθουσιασμένοι που σ' έχουμε μαζί μας.
-Έχεις ξαναπεράσει ιατρικά; -Ναι.
Τερματοφύλακας. Δεξιόχειρας ή αριστερόχειρας;
Δεξιόχειρας.
-Με ποιο πόδι σουτάρεις; -Δεξί.
-Έχεις σύζυγο, σύντροφο, παιδιά; -Σύντροφο.
-Σύντροφο; -Ναι.
Πριν φύγεις σήμερα, θα σου δώσω το τηλέφωνό μου.
Ό,τι πρόβλημα έχεις εσύ ή η σύντροφός σου ή κάποιος συγγενής σου, οτιδήποτε,
με παίρνεις τηλέφωνο και θα το τακτοποιήσουμε.
-Αυτήν τη στιγμή δεν έχεις τραυματισμό; -Όχι.
Πότε είχες τελευταία φορά;
-Που να με άφησε εκτός αγώνων; -Ναι.
Αν δεν μπορείς να θυμηθείς, είναι καλό σημάδι.
-Βραχίονας, αγκώνας; -Όχι.
-Καρποί; -Όχι.
Δάχτυλα, παλάμες, κανένα σπάσ...
-Έσπασες έναν... -Αντίχειρα.
-Από τότε κανένα πρόβλημα; -Όχι. Ήταν κάταγμα κάμψης.
Αυτό είναι όλο; Κανείς άλλος τραυματισμός;
Μπήκες ποτέ χειρουργείο; Έκανες καμία επέμβαση;
Κοιλιακούς; Κήλη;
Όταν ήμουν γύρω στα δέκα, έσπασα το χέρι μου.
Θυμάσαι πώς;
Δεν έπρεπε να ρωτήσω;
Έπεσα από το σκέιτ κατεβαίνοντας μια τσουλήθρα.
Ωραίος.
Ένας μεγάλος γκολκίπερ γεννιέται. Μ' αρέσει αυτό.
Έπαιζα έξω, στην εξοχή, με τον πατέρα και τα αδέρφια μου,
κι αυτός με ρώτησε "Τι θέση θα παίξεις;"
Του είπα "Τέρμα". "Τρελάθηκες;", με ρώτησε.
Εγώ απλώς κούνησα τους ώμους.
Νομίζω πως έπαιξε ρόλο η έξαψη να βουτάς στις λάσπες.
Να κάνεις αποκρούσεις, χαζομάρες, να το παίζεις κλόουν και τα σχετικά.
Ξέρεις κανένα από τα παιδιά εδώ;
Τον Μπεν, τον Μπουκάγιο, τον Εμίλ, τον Ρις...
-Όλους από την Εθνική; -Ναι.
Και ξέρω λίγο τον Ρομπ, από τότε που ήμουν στην Μπόλτον.
-Ώστε ήσουν και στην Μπόλτον. -Ως παιδί.
-Απίστευτο. -Ναι.
Όταν ήμουν στις ακαδημίες της Μπόλτον και μου πρότειναν δύο συμβόλαια,
από τα 12 μέχρι τα 16 μου, αντιλήφθηκα
ότι είχα ταλέντο, γιατί θα υπήρχε λόγος που με κρατούσαν εκεί.
Ωστόσο, νομίζω ότι μόνο μετά τα 17, τα 18,
που άρχισα να πηγαίνω καλά στη Σέφιλντ Γιουνάιτεντ,
και ήμουν πραγματικά μέρος της ομάδας,
σκέφτηκα ότι όντως έχω μια ευκαιρία.
Έξι μήνες αργότερα, βρέθηκα στην Μπόρνμουθ.
Τη χρονιά που ήταν στην Μπόρνμουθ, υποβιβάστηκε.
Νομίζω ότι τα λεφτά είναι πολλά.
Δεν καταλαβαίνω την κίνηση για Ράμσντεϊλ, να πω την αλήθεια.
Ομάδα της πλάκας.
Πήρα την απόφαση να απενεργοποιήσω όλα τα σχόλια σε Instagram και Twitter.
Δεν έχω ανάγκη να τα μαθαίνω.
Η μόνη γνώμη που με ενδιαφέρει είναι του προπονητή μου.
Αυτός επιλέγει την ομάδα.
Ακούω τις απόψεις των συμπαικτών και της οικογένειάς μου,
που ήταν μαζί μου σε χαρές και λύπες, και γνωρίζουν τη διαδρομή μου.
Ο κόσμος ζηλεύει, αλλάζει εύκολα απόψεις, θεωρεί ότι θα τα κατάφερνε καλύτερα.
Για μένα, είναι δειλία. Κρύβεσαι πίσω από ένα πληκτρολόγιο.
Μια βολική κατάσταση.
Αν αρχίσεις να διαβάζεις, σε επηρεάζει αρνητικά,
όπως, προφανώς, και την ψυχολογική σου κατάσταση.
Εγώ ζητώ να με κρίνουν στο τέλος, και τότε θα δούμε τι γνώμη έχουν.
ΑΡΣΕΝΑΛ - ΤΣΕΛΣΙ
ΣΤΑΔΙΟ "ΕΜΙΡΕΪΤΣ" - 22 ΑΥΓΟΥΣΤΟΥ 2021
Γερά, Άρσεναλ!
Άρσεναλ, Άρσεναλ...
Στη δεύτερη αγωνιστική του πρωταθλήματος, αντίπαλος είναι η Τσέλσι.
Επιστρέφει ο αρχηγός Ομπάμεγιανγκ.
Ξεπέρασε τον COVID και θα είναι στον πάγκο,
αλλά ο αμυντικός των 50 εκατ. λιρών, Μπεν Γουάιτ, είναι εκτός λόγω του ιού.
Ο Μίκελ ζητά από την ομάδα μια καλή εμφάνιση μπροστά στο κοινό της.
Διαφορετικά, ο κόσμος μπορεί να στραφεί εναντίον της.
Το ερώτημα είναι για πόσο θα στηρίξουν οι οπαδοί της Άρσεναλ την ομάδα,
αν τα πράγματα δεν βελτιωθούν.
Διότι, αν πέρυσι οι οπαδοί της Άρσεναλ βρίσκονταν στο γήπεδο,
θα έδειχναν τα συναισθήματά τους στους παίκτες και τον προπονητή.
Αυτήν τη στιγμή, είναι χάλια να είσαι Άρσεναλ.
KSI - ΚΑΛΛΙΤΕΧΝΗΣ
Ας μην κρυβόμαστε. Δεν υπάρχει τίποτα να σου δίνει χαρά.
Τόσες αποτυχίες, ειδικά μετά τις επιτυχίες που είχαμε παλιότερα.
Κάθε χρόνο παίζαμε στο Τσάμπιονς Λιγκ. Είναι τραγικό.
Γιατί τους υποστηρίζεις, λοιπόν;
Επειδή έτσι πρέπει. Δεν μπορώ να γίνω Τσέλσι ξαφνικά.
Ή Τότεναμ... Ούτε να το σκεφτώ δεν μπορώ.
Άντε, παιδιά. Ελάτε. Μπορείτε. Πάμε.
Πάμε. Ώρα να αρχίσουμε.
Συγκεντρωθείτε.
Αυτήν την εβδομάδα, όλοι νιώθαμε πόνο.
Και νιώθαμε πόνο, επειδή πολλοί πλήγωσαν την περηφάνια μας.
Εγώ σας είδα μετά τον αγώνα, είδα πόσο σας έκαιγε,
και ένιωσα πόνο.
Πονάω για σας, για κάθε μέλος του προσωπικού,
για όλους όσοι νοιάζονται για μας και τον σύλλογό μας.
Όχι για μένα, όχι για τις επικρίσεις ή οτιδήποτε.
Για σας, επειδή ξέρω πόσο σκίζεστε στην προσπάθεια.
Σήμερα, όμως, έχουμε την ευκαιρία να αποδείξουμε κάτι.
Όταν όλοι είναι εναντίον σου, τότε γίνεσαι δυνατότερος.
Η Άρσεναλ πρέπει να ανεβάσει ρυθμούς στον πρώτο εντός έδρας αγώνα,
καθώς οι Κανονιέρηδες υποδέχονται την πρωταθλήτρια Ευρώπης Τσέλσι.
Κατευθείαν στα βαθιά πέφτει ο Ρομέλου Λουκάκου,
άρτι αφιχθείς από την Ίντερ με σχεδόν 100 εκατ. λίρες.
Ετοιμαστείτε για την έναρξη. Ακούστε τι γίνεται.
Η Πρέμιερ Λιγκ επιστρέφει στο στάδιο "Έμιρεϊτς".
Παρά τις φωνές των οπαδών των γηπεδούχων,
η Άρσεναλ δέχεται αμέσως πίεση, και η Τσέλσι χτυπάει πρώτη.
Ο Τζέιμς από δεξιά, μέσα στη μεγάλη περιοχή,
συρτή σέντρα, ευκαιρία για τον Λουκάκου, γκολ!
ΑΡΣΕΝΑΛ - ΤΣΕΛΣΙ 0-1 ΛΟΥΚΑΚΟΥ 15'
Η ακριβή μεταγραφή της Τσέλσι αποδίδει αμέσως,
σπρώχνοντας απλά την μπάλα στα δίχτυα.
Μάρκος Αλόνσο, καλή προσπάθεια από τον Χάβερτς, να ο Ρομέλου Λουκάκου,
και τώρα ο Μάουντ πασάρει στον Τζέιμς,
που στέλνει με ιδιαίτερη άνεση την μπάλα στα δίχτυα.
ΑΡΣΕΝΑΛ - ΤΣΕΛΣΙ 0-2 ΤΖΕΪΜΣ 35'
Με το σκορ στο 0-2, το στάδιο δείχνει άδειο από ενέργεια.
Ημίχρονο εδώ στο "Έμιρεϊτς",
με κάποιες αποδοκιμασίες από τους φίλους της Άρσεναλ.
Δύο. Όχι ένα, δύο.
Ο Ρομέλου παίζει τόσο ψηλά,
που εμείς γυρνάμε πίσω.
Να μένουμε μπροστά του, για να βγαίνει οφσάιντ.
Πώς θα το πετύχουμε αυτό;
Ή ένας ακραίος να πάει στον Μέισον, κι εσύ να μένεις μπροστά από τον Λουκάκου.
Μόνο έτσι μπορεί να γίνει κάτι.
Ακούστε με. Ο Λουκάκου καθορίζει το ύψος των γραμμών μας.
Αν βρίσκεται εδώ, εμείς ερχόμαστε εδώ, με την μπάλα εκεί.
Εμείς θα καθορίζουμε πού θέλουμε το παιχνίδι.
Πρέπει να τον βγάζουμε οφσάιντ όταν υπάρχει πίεση στην μπάλα,
για να περιορίσουμε τις κινήσεις του.
Έχουμε κάποιες ευκαιρίες. Έχουμε ποιότητα, θέλουμε ένα γκολ.
Θέλουμε ένα γκολ, να μας δώσει ελπίδα και ενέργεια.
Ό,τι κι αν συμβεί, δεν θέλω να δω κανέναν να διαμαρτύρεται,
κανέναν να περπατάει. Έγινα σαφής; Πάμε.
Είμαστε έτοιμοι για το δεύτερο ημίχρονο.
Μπαίνοντας στο δεύτερο ημίχρονο, η Άρσεναλ ψάχνει τρόπο να ξεσηκώσει τον κόσμο.
Ο Σάκα με χώρο για το σουτ.
Εκτελεί, και ο Μεντί με τα ακροδάχτυλα σε κόρνερ.
Φοβερό σουτ.
Εκτελείται βαθιά προς το πίσω δοκάρι, πρώτη κεφαλιά, δεύτερη... γκολ!
Όχι, η μπάλα φεύγει άουτ, από τον Ρομπ Χόλντινγκ.
Μαρτινέλι...
Ελίσσεται,
πάει να περάσει στον Ομπάμεγιανγκ, που δείχνει οφσάιντ.
Να ο Όμπα, κατευθείαν πάνω στον Μεντί.
Ρις Τζέιμς...
Μέισον Μάουντ, δίνει πάλι στον Λουκάκου,
τρομερή απόκρουση του Λένο. Η μπάλα βρίσκει και στο δοκάρι.
Το θέμα, πάντως, είναι
ότι η μέρα δεν εξελίσσεται καλά για την Άρσεναλ.
Τέλος του αγώνα. Ο Μίκελ Αρτέτα έχει αρκετή δουλειά να κάνει.
Διαδοχικές ήττες, και η κριτική είναι δριμύτερη από ποτέ.
Έχουμε αυτό το ωραίο στάδιο, αλλά, στην τελική,
δεν φαίνεται να υπάρχει η φλόγα που έβλεπες στους Αήττητους.
-Διώξτε τον προπονητή! -Αρτέτα, σήκω φύγε, αμέσως!
Είμαστε όλοι απογοητευμένοι, φίλε. Θέλουμε να φύγει τώρα ο Αρτέτα.
Έξω... Πρέπει να φύγει.
-Μηδέν βαθμοί. -Πρέπει να του δοθεί χρόνος.
Τι χρόνος, τι είναι αυτά που λες;
-Χρόνος; Τι χρόνος; -Όχι!
-Νομίζω ότι πρέπει να του δοθεί χρόνος. -Όχι. Τι χρόνος;
Μισό. Η ομάδα δεν έχει δέσει ακόμα.
Πρέπει να του δώσουμε χρόνο. Είναι νέος, χρειάζεται στήριξη.
Μην του την πέφτουμε για μερικές ήττες.
Μερικοί οπαδοί περιμένουν μετά τη λήξη, για να βρίσουν τον προπονητή της Άρσεναλ.
Καλή σού φάνηκε η ομάδα, Αρτέτα;
Είμαστε νέα ομάδα, άρα θα υπάρξουν δύσκολες στιγμές.
Κι εσύ το λες. Ξέρεις πώς είναι στο ποδόσφαιρο, στον αθλητισμό.
Όταν κερδίζεις, όλοι ομονοούν. Οι νίκες κρύβουν όλα τα προβλήματα.
Μετά από μια τέτοια ήττα, οι συνέπειες είναι αισθητές.
Όταν τα πράγματα δεν πάνε καλά,
τότε αρχίζουν όλοι να στρέφονται προς τα επίσημα,
επειδή ψάχνουν μια αλλαγή.
Καλώς ή κακώς, έτσι είναι σε όλα τα επαγγελματικά αθλήματα.
ΜΑΛΛΟΝ ΥΠΟΒΙΒΑΣΜΟΣ
ΘΑ ΜΕΙΝΕΤΕ ΕΚΤΟΣ ΤΕΤΡΑΔΑΣ ΕΙΣΤΕ ΑΝΕΚΔΟΤΟ
ΝΤΡΟΠΗ
Πρέπει να περάσουμε διάφορες φάσεις,
ορισμένες δύσκολες, καθώς πολλοί προσπαθούν να σε χτυπήσουν
και δέχεσαι κριτική.
Και πρέπει να αντέξεις και να παλέψεις, έχοντας πίστη σ' αυτό που κάνεις.
Δεχόμαστε έντονη πίεση και κριτική,
όμως, ως σύλλογος, πρέπει να ορθώσουμε ανάστημα, να δείξουμε ότι είμαστε ενωμένοι
και να συνεχίσουμε.
ΚΑΛΩΣ ΗΛΘΑΤΕ ΣΤΟ ΜΑΝΤΣΕΣΤΕΡ
ΜΑΝΤΣΕΣΤΕΡ ΣΙΤΙ - ΑΡΣΕΝΑΛ ΣΤΑΔΙΟ "ΕΤΙΧΑΝΤ" - 28 ΑΥΓΟΥΣΤΟΥ 2021
Το πρόγραμμα παραμένει δύσβατο.
Επόμενος αντίπαλος, η πρωταθλήτρια της Πρέμιερ Λιγκ, Μάντσεστερ Σίτι.
Για τον Μίκελ, αυτό σημαίνει επιστροφή στα μέρη όπου υπήρξε βοηθός προπονητή,
υπό τον Πεπ Γκουαρδιόλα.
Ξεκινάμε, λοιπόν.
Ζεζούς. Πάλι ο Σίλβα, αλλάζει πάσες όπως συνηθίζει.
Ο Ζεζούς... Καλή σέντρα, στο πίσω δοκάρι.
Η Σίτι ανοίγει το σκορ.
ΜΑΝΤΣΕΣΤΕΡ ΣΙΤΙ - ΑΡΣΕΝΑΛ 1-0 ΓΚΟΥΝΤΟΓΚΑΝ 7'
Κανσέλο. Ξανά Γκουντογκάν.
Ο Σίλβα έτοιμος για τη σέντρα.
Πιο χαμηλή αυτήν τη φορά, κι όμως περνάει απ' όλους.
ΜΑΝΤΣΕΣΤΕΡ ΣΙΤΙ - ΑΡΣΕΝΑΛ 2-0 ΤΟΡΕΣ 12'
Η Μάντσεστερ Σίτι διπλασιάζει το προβάδισμά της.
Το απόγευμα μπορεί να αποδειχθεί επώδυνο για τους οπαδούς της Άρσεναλ.
Σκληρό μαρκάρισμα του Τζάκα στον Κανσέλο.
Κόκκινη κάρτα στον Γκράνιτ Τζάκα.
Το απόγευμα γίνεται όλο και χειρότερο για την Άρσεναλ.
"Ως εδώ", φαίνεται να σκέφτονται κάποιοι οπαδοί της Άρσεναλ
και αποχωρούν από το στάδιο.
Θέλουμε να παλεύουμε, να δείχνουμε πάθος.
Αλλά δεν βλέπουμε αρκετό. Κι όμως, μας ακούτε να τραγουδάμε.
Οι οπαδοί της Σίτι δεν ακούγονται. Ακούς για Σάκα και Ρόου.
Είναι στενάχωρο, γιατί για το δικό μας πάθος
δεν βλέπουμε ανταπόδοση μέσα στο γήπεδο.
Άνοιγμα στον Τζακ Γκρίλις στα αριστερά.
Ένας εναντίον ενός με τον Τσέιμπερς, πάσα στην καρδιά της περιοχής.
Τρία-μηδέν για τη Μάντσεστερ Σίτι.
Κάποιες μέρες σαν αυτήν σε κάνουν να αναρωτιέσαι.
Ο Αρτέτα πρέπει να φύγει. Χρειάζονται σαρωτικές αλλαγές. Όλα είναι σάπια.
Ο Ρόντρι καταφέρνει να πλασάρει.
ΜΑΝΤΣΕΣΤΕΡ ΣΙΤΙ - ΑΡΣΕΝΑΛ 4-0 ΡΟΝΤΡΙ 53'
Πρώτος φετινός αγώνας, χάλια.
Δεύτερος, χάλια. Δεν έχουμε σκοράρει,
δεν έχουμε καν απειλήσει να σκοράρουμε. Φρίκη.
Η χειρότερη Άρσεναλ που έχω δει στη ζωή μου.
ΜΑΝΤΣΕΣΤΕΡ ΣΙΤΙ - ΑΡΣΕΝΑΛ 5-0 ΤΟΡΕΣ 84'
Ο Μάρτιν Άτκινσον σφυρίζει τη λήξη του αγώνα.
Πρόκειται για όνειδος. Είναι αίσχος.
Νομίζω ότι ούτε εγώ ούτε οι άλλοι οπαδοί εμπιστευόμαστε τη "διαδικασία".
Νομίζω πως ούτε καν οι παίκτες δεν την εμπιστεύονται.
Λυπάμαι, αλλά ο χρόνος του τελείωσε. Πρέπει να φύγει.
Δεν έχει βρει τους βασικούς του. Είναι ουσιαστικά ανίκανος.
Θα γίνει ο πρώτος προπονητής που θα απολυθεί φέτος.
Αυτός είναι που θα σε ανεβάσει επίπεδο;
Θα έλεγα όχι.
ΠΡΟΚΡΙΣΗ ΣΤΟ ΤΣΑΜΠΙΟΝΣ ΛΙΓΚ
Μετά από τρεις αγώνες, η βαθμολογία δεν είναι κολακευτική για την Άρσεναλ.
Είναι ουραγός και, σαν να μην έφτανε αυτό,
η αντίπαλός της στο βόρειο Λονδίνο, η Τότεναμ, είναι στην κορυφή.
Είμαστε ουραγοί στη βαθμολογία. Μηδέν γκολ υπέρ, εννιά κατά.
Μηδέν πόντοι.
Και μας χτυπούν όλοι.
Είναι η μεγαλύτερή μου πρόκληση από τότε που ανέλαβα την ομάδα.
Στις δύσκολες στιγμές αμφισβητείς τον εαυτό σου, φοβάσαι,
στο μυαλό σου έρχονται δυσάρεστα πράγματα. Μπορώ να αλλάξω την κατάσταση;
Έχω την ενέργεια να πάω ξανά αύριο στην προπόνηση
και να μεταδώσω στους παίκτες αυτά που πρέπει;
Πώς θα το πετύχουμε;
Θα δείξει ο κόσμος εμπιστοσύνη σε αυτό που κάνουμε;
Χρειάζεσαι γύρω σου τους σωστούς ανθρώπους
να σε υποστηρίζουν και, κάποιες φορές, να σε βοηθούν να σηκωθείς όταν ζορίζεσαι.
Πώς είσαι;
Καλά.
Θέλουμε σταθερότητα. Δεν μας ωφελούν όλα αυτά τα...
Ενοχλήθηκα που τόσο πολλοί επιχείρησαν να δημιουργήσουν ρωγμές στην ομάδα.
Αυτό το έχουμε δει πολλές φορές.
Οι μόνοι που μπορείς να εμπιστεύεσαι είναι αυτοί που βρίσκονται μαζί σου.
Έτσι το βλέπω εγώ.
Αυτά τα λόγια είναι...
πολύ δυσεύρετα.
Πάρα πολύ.
Όμως, εμείς συνεχίζουμε.
-Ναι. -Ναι.
Μέρος της δουλειάς μου είναι να έχω εικόνα των απόψεων
που κυκλοφορούν. Αυτό δεν σημαίνει ότι τις πιστεύω
ή ότι τους δίνω σημασία. Απλώς πρέπει να ξέρω τι λέγεται.
Θεωρώ, όμως, ότι το σύνθημά μας πρέπει να είναι
"Αφήνουμε απ' έξω τον θόρυβο, κρατάμε χαμηλούς τόνους, αλληλοϋποστηριζόμαστε".
Υπάρχουν ώρες που όλοι θέλουν ένα φιλικό χέρι στον ώμο τους.
Λίγο πριν κλείσει η μεταγραφική περίοδος, η Άρσεναλ κάνει μία ακόμα μεταγραφή.
ΕΝΤΟΥ ΓΚΑΣΠΑΡ
Ας αρχίσουμε από τα δεξιά μπακ. Με τον Τομιγιάσου μόλις κλείσαμε.
Αυτήν τη στιγμή που μιλάμε πέφτουν υπογραφές...
Επιβεβαιώνουμε ότι περνάει τα ιατρικά. Όλα υπό έλεγχο.
Μάλλον είμαστε σε καλό δρόμο.
Ο Τακεχίρο Τομιγιάσου, Ιάπωνας διεθνής δεξιός μπακ,
έρχεται με μεταγραφή από την Μπολόνια για 17,5 εκατομμύρια λίρες.
Συνολικά, αυτό το καλοκαίρι η Άρσεναλ έχει δαπανήσει 156 εκατομμύρια λίρες.
Έπειτα από τρεις σερί ήττες,
ο Μίκελ σκέφτεται να κάνει κάποιες αλλαγές.
Ο Μπερντ Λένο είναι ο βασικός τερματοφύλακας εδώ και τρία χρόνια,
αλλά ο νεοφερμένος Άαρον Ράμσντεϊλ απειλεί να πάρει τη θέση του.
Ξέρω τη θέση μου σε αυτήν τη δεδομένη στιγμή και πρέπει να...
Για να ανέβεις στην κορυφή, πρέπει να ξεπεράσεις τους κορυφαίους.
Κατά καιρούς πρέπει να είσαι εγωιστής, επειδή, όταν είσαι το νούμερο ένα,
δέχεσαι την κριτική, όμως απολαμβάνεις και τη λάμψη και τους επαίνους
και τη χαρά να συμμετέχεις στους αγώνες και...
Αυτά μου δίνουν κίνητρο.
Με τη Νόριτς θα είναι μεγάλο παιχνίδι, και σκοπός μου είναι να μπω στην ενδεκάδα.
Να βοηθήσω την ομάδα να γίνει καλύτερη σε μια δύσκολη περίοδο.
Είναι το χειρότερο ξεκίνημα της Άρσεναλ στην Πρέμιερ Λιγκ.
Όλοι στο Κόουλνι γνωρίζουν ότι άλλη μία ήττα είναι αδιανόητη.
Εδώ και σχεδόν 100 χρόνια, δεν έχει χάσει τα πρώτα τέσσερα παιχνίδια πρωταθλήματος.
Καταρχάς, ας αφήσουμε την ομάδα να παίξει. Για παράδειγμα...
Ας αρχίσουμε χωρίς πολύ λεπτομερείς οδηγίες.
Μόνο πώς να σπάνε το πρέσινγκ.
Και να φτάνουν στο κέντρο.
Πώς θα το κάνουμε αυτό; Να παίξουν κανένα πεντάλεπτο;
Όλη του τη ζωή αντιμετωπίζει πίεση.
Από μικρός, μέχρι που έπαιξε στο υψηλότερο επίπεδο,
και τώρα ως προπονητής, επίσης στο υψηλότερο επίπεδο.
Δεν ξέρει τι θα πει να μην υπάρχει πίεση.
Θα περάσουμε στα τέσσερα σημεία που είπαμε,
για την άμυνα, για την επιθετικότητα στο πρέσινγκ...
Σε αυτό το επίπεδο, οι κορυφαίοι ασπάζονται τον ρόλο τους.
Τον έχουν ανάγκη.
Είναι πολύ συγκεντρωμένος σε αυτό που πρέπει να γίνει.
Αυτά. Σας ευχαριστώ.
Ας μην κρυβόμαστε. Μιλάμε για την Άρσεναλ.
Πρέπει να μπαίνεις στην τετράδα.
Ασφαλώς, πρέπει να μιλήσει κι ο εγωισμός. Με ενοχλεί όταν κάποιες φορές
ο κόσμος στρέφεται εναντίον του προπονητή λέγοντας "Είναι λίγος".
Όχι, αυτοί είναι λίγοι.
Όταν χάσεις δύο παιχνίδια σερί, είναι άσχημο.
Όταν χάσεις τρία, το πράγμα ξεφεύγει.
Όταν έχεις μηδέν πόντους στην αρχή της σεζόν,
πας για υποβιβασμό.
ΚΟΥΡΕΙΟ ΑΡΣΕΝΑΛ - ΤΙΜΟΚΑΤΑΛΟΓΟΣ
Είμαι 22 ετών και δεν έχω δει την ομάδα μου πρωταθλήτρια.
Ενώ όλοι, ο πατέρας μου, οι θείοι μου, την έχουν δει και μου λένε διαρκώς
ότι αυτή εδώ δεν είναι Άρσεναλ. "Αλλιώς είχα συνηθίσει".
Καλημέρα.
Ο Μίκελ είναι σύγχρονος προπονητής με προοδευτικές ιδέες.
Μαζί με το επιτελείο του,
εστιάζει στο πώς οι παίκτες θα βγάλουν τον καλύτερο εαυτό τους.
Στο γραφείο μιλήσαμε κι είδαμε τις εικόνες για αυτά που θέλουμε να δουλέψουμε.
Το πρώτο είναι να κρατήσουμε ανέπαφη την εστία μας, το μηδέν στην άμυνα,
και να εκτελέσετε τον ρόλο σας όσο καλύτερα γίνεται. Εντάξει; Πάμε.
Μπεν. Βγάζεις μια υπερβολική ένταση σε ορισμένες κινήσεις σου,
σε επίθεση και μαρκαρίσματα, που νωρίτερα δεν έβλεπα.
Αυτό θα πρέπει να το αποβάλεις, προκειμένου να γίνεις ο ηγέτης της άμυνας.
Έχουμε νεαρή ομάδα και δεν ξέρω αν μπορεί να διαχειριστεί την πίεση.
Πρέπει, λοιπόν, να επιχειρήσω να αποσυμπιέσω τους παίκτες.
Μπράβο. Έτσι, Έινσλι.
Επίσης, πρέπει να νιώθουν ότι έστω εμείς, μέσα από τη δική μας φούσκα,
τους εμπιστευόμαστε, ότι τους πιστεύουμε ως παίκτες
και πως, ό,τι κι αν συμβεί, θα τους υπερασπιστούμε.
Αυτήν την προσέγγιση προσπαθώ να ακολουθήσω.
Και γιατί έφυγες;
Δεν έφυγα. Περίμενα.
Καλά. Αφού περίμενες και μετά έφυγες, τι συνέβη; Δεν ήταν πια εκεί;
Πρέπει να του μιλάς...
Από την πρώτη στιγμή, ήξερα ότι θα γίνει κορυφαίος κόουτς.
Από άποψη τακτικής, είναι πολύ καλός.
Οι λεπτομέρειες που μας δίνει βοηθούν πάρα πολύ...
Χωρίς τάξη, δεν υπάρχει δημιουργικότητα. Μόνο χάος.
Αν πρέπει να οργανώσεις και να δώσεις μορφή στο χάος,
τότε γίνεται πραγματικά δύσκολο.
Ο Μίκελ είναι ξεχωριστός. Έχω ζήσει ήδη αρκετούς προπονητές,
όμως αυτός είναι άλλο φρούτο, με την καλή έννοια.
Διακρίνει λεπτομέρειες που κανείς προπονητής μου δεν έβλεπε.
Ο τρόπος που ενώνει την ομάδα και το περιβάλλον που δημιουργεί
θεωρώ πως είναι εξαιρετικά. Πρέπει να πάρουμε μια νίκη
και να επαναφέρουμε την ομάδα εκεί που ανήκει.
Τρία-πέντε-πέντε. Ωραίος, Ομπ.
Νιώθω τυχερός, επειδή πιστεύω ότι οι παίκτες
έχουν πειστεί από αυτό που προσπαθούμε να πετύχουμε.
Αύριο θα πάρουμε την πρώτη μας νίκη.
Αν χάσουμε χωρίς να σκοράρουμε,
θα είναι η χειρότερη αρχή της Άρσεναλ. Λάθος, στην ιστορία της Πρέμιερ Λιγκ.
-Στην ιστορία. -Στην ιστορία της Πρέμιερ Λιγκ.
Όχι. Θα βάλουμε γκολ. Θα κερδίσουμε.
Εγώ λέω 3-0 ή 3-1.
Γιατί 3-1; Δηλαδή πάντα θα τρώμε γκολ;
Εγώ λέω 3-0 ή 3-1.
Αφού ο κόουτς ζήτησε ανέπαφη εστία.
ΑΡΣΕΝΑΛ - ΝΟΡΙΤΣ ΣΙΤΙ ΣΤΑΔΙΟ "ΕΜΙΡΕΪΤΣ" - 11 ΣΕΠΤΕΜΒΡΙΟΥ 2021
Πολλοί αναλυτές πιστεύουν ότι αν ο Μίκελ χάσει αυτόν τον αγώνα,
θα είναι ο τελευταίος του στην Άρσεναλ.
Μετά από τρεις αγωνιστικές, έχει μηδέν γκολ ενεργητικό και εννιά παθητικό.
Αναμφίβολα, δεν υπάρχει άλλο αποτέλεσμα από τη νίκη.
Το σημερινό παιχνίδι είναι τρομερά κρίσιμο.
Οι τρεις βαθμοί είναι απαραίτητοι. Νίκη και το μηδέν στην άμυνα. Αλλιώς...
Ευτυχώς, επιστρέφουν τέσσερις παίκτες,
άρα περιμένω να είμαστε ετοιμοπόλεμοι και ελπίζω να διαλέξει τη σωστή ενδεκάδα.
-Έχουμε θέση πάρκινγκ. -Στο όνομα Άαρον Ράμσντεϊλ.
Μας είπαν να πούμε το όνομά του. Έχουμε θέση.
-Ευχαριστούμε. -Παρακαλώ.
Η οικογένεια Ράμσντεϊλ ακολουθεί πιστά τον γιο, Άαρον.
Γεια σας. Χαίρετε.
-Γεια σας. -Γεια.
Εξαιρώντας το διάστημα του COVID, οι γονείς μου πρέπει
να έχουν χάσει το πολύ δύο παιχνίδια τα τελευταία τρία-τέσσερα χρόνια.
Είναι σπουδαίο για μένα να ξέρω πως είναι στις κερκίδες.
Είναι στην ενδεκάδα!
Έλα ρε, είναι βασικός.
Ντεμπούτο, μετά από μία προπόνηση, για τον 22χρονο
Ιάπωνα διεθνή, Τακεχίρο Τομιγιάσου.
Αλλά το μεγάλο νέο είναι ότι ο Άαρον Ράμσντεϊλ προτιμήθηκε από τον Μπερντ Λένο
και κάνει το ντεμπούτο του στην Πρέμιερ Λιγκ με την Άρσεναλ.
Μόλις βγήκε στο γήπεδο.
Σε κάθε αγώνα χαιρετώ τη μαμά μου. Είναι όμορφο.
Τους κάνει περήφανους και είναι υπέροχο να έχω την υποστήριξή τους,
επειδή ξέρω αν τα έχω πάει καλά. Αν δεν έχω παίξει καλά, θα μου το πουν.
Ο μπαμπάς θα μου το πει σίγουρα.
Είναι στο εξώφυλλο του προγράμματος!
Πιστεύεις ότι θα ήσουν εδώ χωρίς τη δική τους αφοσίωση κι ενθάρρυνση;
Όχι. Σίγουρα όχι.
Δεν χρειάζεται να πω τίποτα περισσότερο. Ασφαλώς όχι.
Χωρίς αυτούς τους δύο, δεν θα κάναμε τώρα αυτήν τη συζήτηση.
Πώς νιώθει άραγε; Αυτό αναρωτιέμαι.
Πάντα είναι ενθουσιώδης, αλλά αυτό πια...
Έχω συγκινηθεί τώρα.
Για τον Μίκελ ήταν μια μακριά, φορτισμένη εβδομάδα,
και τώρα είναι έτοιμος να πει στην ομάδα του ακριβώς πώς νιώθει.
Γεια σας, παιδιά.
Σήμερα, θέλω να μοιραστώ μαζί σας ένα προσωπικό μου συναίσθημα
και τον λόγο που βρίσκομαι εδώ.
Σε πολλούς τομείς,
υπάρχουν ομάδες υψηλής απόδοσης.
Αυτές ονομάζονται έτσι,
επειδή όλες έχουν κάτι κοινό.
Είναι αποτελεσματικές.
Όταν γεννήθηκα, είχα μεγαλοκαρδία.
Για δύο χρόνια, χρειάστηκε προσπάθεια για να μου σώσουν τη ζωή,
ώσπου είχα την ευκαιρία να κάνω την πρώτη επέμβαση ανοιχτής καρδιάς στην Ισπανία.
Μια ομάδα υψηλής απόδοσης, λοιπόν, όχι ποδοσφαιρική, ούτε μπασκετική,
μπορεί να είναι, για παράδειγμα,
μια ομάδα έκτακτων περιστατικών, όπως αυτές στα νοσοκομεία.
Αυτές οι ομάδες πρέπει να απαρτίζονται από πολύ ξεχωριστούς ανθρώπους.
Πρόθυμους να δουλεύουν 24 ώρες το 24ωρο.
Κι αυτό για έναν μόνο λόγο, την αγάπη γι' αυτό που κάνουν. Τίποτε άλλο.
Αυτή τους παρακινεί, είναι ο σκοπός τους.
Θέλω να μοιραστώ κάτι μαζί σας.
Εδώ είμαι εγώ.
Η συναισθηματική μου κατάσταση.
Στις τελευταίες δύο βδομάδες. Από το ένα μέχρι το δέκα.
Μετά τη Μάντσεστερ Σίτι, ήμουν εδώ.
Νεκρός. Εδώ κάτω.
Φοβισμένος.
Ανασφαλής.
Με τα ΜΜΕ να με ξεσκίζουν.
Ξαφνικά, βλέπω όλα τα θετικά.
Έχω μια απίθανη οικογένεια, μια σύζυγο, τρία παιδιά. Και κάτι ακόμα...
Τον σύλλογο που πάντα με στηρίζει, από την κορυφή,
τον ιδιοκτήτη, τους πάντες.
Το ψηλότερο σημείο βρίσκεται εδώ.
Ο λόγος που ανεβαίνω έτσι, από εδώ εκεί,
είστε εσείς.
Γιατί αυτήν την εβδομάδα βρήκα έναν σκοπό, τον λόγο που θέλω να είμαι προπονητής.
Που είμαι σ' αυτόν τον τομέα, μαζί με αυτούς τους ανθρώπους.
Γι' αυτό, λοιπόν, από την πλευρά μου, θα πω μόνο αυτό...
Σας ευχαριστώ πολύ, όλους σας,
διότι, σε μια δύσκολη στιγμή, μου χαρίσατε
την καλύτερη εβδομάδα της προπονητικής μου καριέρας.
Πιστέψτε στον εαυτό σας. Εγώ σας πιστεύω.
Είστε πολύ καλοί.
Το τελευταίο που θέλω ως προπονητής
είναι να κατηγορώ εσάς σε μια δύσκολη στιγμή.
Δική μου η ευθύνη, δικό μου και το κόστος.
Πάμε.
Τόσο η Άρσεναλ όσο κι η Νόριτς θα θέλουν να ξεχάσουν τους πρώτους τρεις αγώνες
στη φετινή Πρέμιερ Λιγκ
και να ανεβάσουν το ηθικό των απογοητευμένων οπαδών τους.
Γερά!
Η Άρσεναλ στη σέντρα. Το γήπεδο δονείται από το βουητό του κόσμου.
Τον καταδιώκει ο Τομιγιάσου.
Τζόλης.
Κάνει γρήγορα τη σέντρα.
-Γαμώτο. -Σώσ' το, Άαρον!
Παράλληλη σέντρα, κανείς εκεί.
Μαξ Άαρονς. Δοκιμάζει το πόδι του.
Πιάσ' το, Άαρον!
Καλή επέμβαση.
Να πάρει και να σηκώσει.
Ξαναδίνει ο Γουίλιαμς, βγάζει τη σέντρα, κοντράρει η μπάλα, στρώνεται στον Πούκι.
Ο Ράμσντεϊλ διάβασε καλά τη φάση.
Μπράβο, Άαρον.
-Απόκρουσέ το! -Έλεος, βρε Άαρον.
Η Άρσεναλ έχει κάπως οπισθοχωρήσει.
Πολύ ψύχραιμος ο Ράμσντεϊλ.
Το απόλυτο τίποτα. Πάθος μηδέν.
Τα Καναρίνια αμέσως στην επίθεση με τον Τζόλη.
Μακρινό σουτ, πολύ άουτ.
Ο Μέτλαντ-Νάιλς ψάχνει τον Ομπάμεγιανγκ.
Μπορεί η Άρσεναλ να ανεβάσει παίκτες στην περιοχή; Ομπάμεγιανγκ...
Μπορεί να τη στρώσει στον Σάκα. Κοντράρει, να το... Όχι!
Να πάρει ο διάβολος.
Ο Χάνλεϊ προσπαθεί να την ξανακερδίσει. Ο Σάκα τού ξέφυγε.
Ευκαιρία για την Άρσεναλ...
Να το! Πάλι δοκάρι! Πρέπει να μπει.
Ο Ομπάμεγιανγκ τη σπρώχνει στα δίχτυα!
ΑΡΣΕΝΑΛ - ΝΟΡΙΤΣ ΣΙΤΙ 1-0 ΟΜΠΑΜΕΓΙΑΝΓΚ 66'
Φαίνεται ότι η Άρσεναλ επιτέλους δείχνει έτοιμη για τη σεζόν.
Να ο Σμιθ Ρόου, φεύγει στον κενό χώρο.
Μπορεί να τελειώσει το ματς! Καλή απόκρουση του Κρουλ.
Να το σφύριγμα της λήξης.
Μεγάλη ανακούφιση για τον Μίκελ Αρτέτα και το επιτελείο του.
Ναι!
Γερά! Έτσι μπράβο!
Τρεις πολύτιμοι βαθμοί, ξεκολλάνε
από τον πάτο της βαθμολογίας. Ας ελπίσουμε στο εξής η πορεία να είναι ανοδική.
Ήταν δύσκολο, από άποψη συναισθηματικής διαχείρισης. Τρεις ήττες,
ουραγοί στη βαθμολογία, έπρεπε να αποδείξουμε την αξία μας
και θεωρώ ότι τα παιδιά έδειξαν χαρακτήρα και είχαν εξαιρετική προσέγγιση.
Από την αρχή, κάναμε φανερές τις προθέσεις μας.
Ήταν ένα δύσκολο παιχνίδι.
Ξέρω πώς νιώθατε.
Την πίεση που συσσωρευόταν στον κόσμο.
Πιστεύω ότι τα πήγατε περίφημα. Η παρουσία σας ήταν άψογη.
Σας ευχαριστώ πολύ. Συγχαρητήρια.
Από τότε που ήρθατε, μιλάμε γι' αυτήν τη σύνδεση
-μεταξύ παικτών και οπαδών. -Ναι.
Είμαι ευγνώμων, διότι ξέρω ότι περνάμε μια δύσκολη στιγμή,
αλλά μόλις είδα έναν κόσμο που ήθελε να εμπνεύσει την ομάδα.
Δεν θα έλεγα ότι κέρδισε τους οπαδούς, όμως κέρδισε χρόνο.
Πλέον, στα παιχνίδια που έχουμε μπροστά μας, θα ψάχνουμε μόνο τη νίκη.
Πρέπει να πάρει θετικό αποτέλεσμα στο ντέρμπι του βόρειου Λονδίνου.
Πολλοί οπαδοί θα έχουν ηρεμήσει, όμως κάποια πίεση θα παραμένει.
ΣΤΟ ΕΠΟΜΕΝΟ...
Φαντάσου να σκοράρεις στο ντέρμπι του βόρειου Λονδίνου.
Έχω σκοράρει σε μερικά ντέρμπι εδώ εντός έδρας. Ξέρω το συναίσθημα.
ΤΟΤΕΝΑΜ ΧΟΤΣΠΕΡ
Η Μέρα του Ντέρμπι είναι μοναδική. Από μωρό, μαθαίνεις να μισείς την Τότεναμ.
Όλη την εβδομάδα, φαντάζομαι να παίρνουμε τη νίκη.
Δεν υπάρχει σημαντικότερο ματς.
Χτυπά στο οριζόντιο δοκάρι! Απόκρουση από τον Ράμσντεϊλ.
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλη